**KLASA:** 320-03/25-01/03  
**URBROJ:** 2103-16-01-25-03

Severin, 13. kolovoza 2025.

**JAVNI POZIV**

**Za prijavu štete na poljoprivrednim kulturama – SUŠA**

Župan Bjelovarsko-bilogorske županije dana 11. kolovoza 2025. donio je Odluku o proglašenju prirodne nepogode zbog suše na području Općine Dežanovac, Općine Đulovac, Grada Grubišnog polja i **Općine Severin** KLASA: 920-03/25-01/09, URBROJ: 2103-20-25-5.

Pozivaju se oštećenici na čijoj je imovini utvrđena šteta od prirodne nepogode – suše koja je Općinu Severin zahvatila u periodu od početka svibnja do sredine srpnja 2025. godine, uslijed čega je nastala materijalna šteta na poljoprivrednim kulturama (ratarske kulture, livade, pašnjaci, povrtlarske i voćarske kulture) da prijave štetu Općinskom povjerenstvu Općine Severin za procjenu šteta od prirodnih nepogoda u pisanom obliku na propisanom obrascu PN.

Obrasci se mogu preuzeti na internet stranici Općine Severin [www.severin.hr](http://www.severin.hr) ili u Općini Severin radnim danom od 09,00 do 15,00 sati na adresi Severin 137.

**Prijavitelj je dužan dostaviti slijedeću dokumentaciju:**

* popunjeni obrazac PN sa navedenim ukupnim površinama po kulturi (obvezno u Ha), odnosno broj stabala/sadnica trajnih nasada i postotku procijenjene štete po kulturi
* IBAN broj računa (npr. kopija bankovne kartice sa vidljivim IBAN brojem),
* potpisanu privola/suglasnost za korištenje osobnih podataka
* dokaz o prijavi potpore za 2025. godinu APPRR-u (Zahtjev za potporu)
* preslika osobne iskaznice

Dokumentacija se može predati najkasnije do **20.08.2025.** godine i to:

* na e-mail: opcina-severin@bj.t-com.hr,
* putem pošte na adresu: Općina Severin, Severin 137, 43274 Severin (NAZNAKA: „Prijava štete od prirodne nepogode-suša”),
* osobno predati u Općinu Severin.

**Općinski načelnik Općine Severin   
Antonio Babec**